LĪGUMS Nr. ONP 2026/42
Par būvprojektu izstrādi Olaines novada pašvaldības objektiem

Olaines novada pašvaldība, reģistrācijas Nr.90000024332, juridiskā adrese: Zemgales iela 33, Olaine, Olaines novads, LV-2114, tās izpilddirektora Ģirta BATRAGA personā, kurš rīkojas saskaņā ar Pašvaldību likuma 22.panta pirmās daļas 2. un 7.punktu un  Olaines novada pašvaldības domes 28.02.2024. saistošajiem noteikumiem Nr.SN2/2024 “Olaines novada pašvaldības nolikums” 10.8.punktu (turpmāk – Pasūtītājs), no vienas puses, 

SIA "Ceļu komforts Rīga", reģistrācijas Nr.44103112147, juridiskā adrese: Titurgas iela 6 - 49, Baloži, Ķekavas nov., LV-2128, tās valdes priekšsēdētāja Viktora AKENTJEVA personā, kurš rīkojas uz statūtu pamata (turpmāk – Izpildītājs), no otras puses, 

Pasūtītājs un Izpildītājs kopā turpmāk - Līdzēji, un atsevišķi arī  - Līdzējs, ņemot vērā iepirkuma ONP 2026/42 „Būvprojektu izstrāde Olaines novada pašvaldības objektiem” rezultātus un Izpildītāja iesniegto piedāvājumu noslēdz šādu Līgumu (turpmāk – Līgums):

1. Līguma priekšmets
1.1. Pasūtītājs uzdod, un Izpildītājs apņemas izstrādāt būvprojektus un saņemt akceptus Olaines novada pašvaldības būvvaldē (turpmāk – būvvalde) (turpmāk – Projekts) saskaņā ar Projektēšanas uzdevumiem objektiem “Gājēju un velobraucēju celiņa izveide no Rītupes ielas līdz esošajam KGVC Grēnes – Jaunolaine”, “Gājēju pārejas izveide Medemciema ielā pie Vijoļu ielas, Medemciemā, Olaines pag, Olaines nov.”, “Satiksmes drošības uzlabošana Zeiferta ielā posmā no Zemgales ielas līdz Kūdras ielai, Olainē”, “Iekšpagalmu seguma rekonstrukcija  pie Jelgavas iela 28, Olaines pilsētā”, “Gājēju un velo celiņa atjaunošana Parka ielā, Olaines pilsētā”, “Iekšpagalmu seguma rekonstrukcija  pie ēkas Meža 12, Jaunolainē”, Līguma 1.pielikums (turpmāk – Projektēšanas uzdevums) un Izpildītāja Finanšu piedāvājumu Līguma 2.pielikums (turpmāk – Piedāvājums), Tehnisko piedāvājumu (Kalendāro grafiku) Līguma 3.pielikums (turpmāk – Tehniskais piedāvājums (Kalendārais grafiks)), Līguma noteikumiem un Latvijas Republikas normatīvajiem aktiem (turpmāk – Darbi). 
1.2. Līguma izpildes gaitā Darbu izmaksu kopējā summa nevar tikt palielināta par Darbiem, kas jāveic saskaņā ar Līgumā noteikto apjomu vai gadījumā, ja Izpildītājs ir kļūdījies Darbu izmaksu aprēķinos.
1.3. Izpildītājs saskaņo Projektu ar Pasūtītāju, ieinteresētajām organizācijām, zemes īpašniekiem un saņem Projekta akceptu būvvaldē.
1.4. Izpildītājam ir pienākums pēc Pasūtītāja pieprasījuma, atsevišķi par to vienojoties ar Pasūtītāju, slēgt autoruzraudzības līgumu atbilstoši Izpildītāja iesniegtajam Piedāvājumam.

2. LĪGUMA IZPILDES KĀRTĪBA UN TERMIŅI
2.1. [bookmark: _Ref409444622]Izpildītājs izstrādā un iesniedz Pasūtītājam būvvaldē saskaņotu Projektu:
-  “Gājēju un velobraucēju celiņa izveide no Rītupes ielas līdz esošajam KGVC Grēnes – Jaunolaine” 16 (sešpadsmit) nedēļu laikā, 
-  “Gājēju pārejas izveide Medemciema ielā pie Vijoļu ielas, Medemciemā, Olaines pag, Olaines nov.” 16 (sešpadsmit) nedēļu laikā, 
-  “Satiksmes drošības uzlabošana Zeiferta ielā posmā no Zemgales ielas līdz Kūdras ielai, Olainē” 16 (sešpadsmit) nedēļu laikā, 
-  “Iekšpagalmu seguma rekonstrukcija  pie Jelgavas iela 28, Olaines pilsētā” 24 (divdesmit četru) nedēļu laikā, 
-  “Gājēju un velo celiņa atjaunošana Parka ielā, Olaines pilsētā” 18 (astoņpadsmit) nedēļu laikā, 
-  “Iekšpagalmu seguma rekonstrukcija  pie ēkas Meža 12, Jaunolainē” 18 (astoņpadsmit) nedēļu laikā, 


laikā no Līguma abpusējas parakstīšanas dienas, ziņojumus iesniedzot, saskaņā ar Projektēšanas uzdevuma noteikumiem. 
2.2. Projekts izstrādājams uz digitālā formā izgatavota topogrāfiskā plāna pamata LKS koordinātu sistēmā un Baltijas augstumu sistēmā, kurš saskaņots ar SIA „Mērniecības datu centrs”. 
2.3. Izpildītājs Projektu iesniedz Pasūtītajam elektroniskā formā CD vai DVD diskā, kas sastādīts Microsoft Word (*.doc), Microsoft Excel (*.xls) un AutoCAD (*.dwg) vai analoģiskas savstarpēji savietojamas programmas vidē (teksti, tāmes utt. Word un Excel, rasējumi AutoCAD) un visi materiāli PDF (*.pdf) formātā.
2.4. [bookmark: _Ref409443690]Izpildītājam Projekts jāiesniedz saskaņošanai Pasūtītājam, pirms Projekta dokumentācijas iesniegšanas būvvaldē. 
2.5. Pēc Projekta saņemšanas atbilstoši Līguma 2.4.apakšpunkta noteikumiem, Pasūtītājs 10 (desmit) darbdienu laikā veic Projekta dokumentācijas pārbaudi. Laiks, kad Pasūtītājs veic Projekta dokumentācijas pārbaudi netiek ieskaitīts kopējā Projekta izstrādes laikā. 
2.6. [bookmark: _Ref409446255]Ja Pasūtītājam ir iebildumi par Projekta dokumentācijas kvalitāti vai tā neatbilstību Līguma noteikumiem, Pasūtītājs tos norāda defektu aktā un iesniedz Izpildītājam. Izpildītājs novērš defektu aktā norādītos trūkumus vai nepilnības 5 (piecu) darbdienu laikā (Līdzējiem vienojoties termiņš var tikt mainīts), skaitot no defektu akta saņemšanas brīža vai rakstveidā iesniedz Pasūtītājam motivētu atteikumu novērst trūkumus vai nepilnības. 
2.7. Ja Izpildītājs neceļ iebildumus par Pasūtītāja defektu aktā norādītajiem trūkumiem un nepilnībām, un nenovērš tos Līguma 2.6.apakšpunktā norādītajā termiņā, tad Pasūtītājam ir tiesības minēto trūkumu novēršanai pieaicināt citu kvalificētu personu. Šādā gadījumā Izpildītājam ir pienākums izmaksas, kas attiecas uz citas kvalificētas personas pieaicināšanu, segt no saviem līdzekļiem.
2.8. Pēc Projekta saskaņošanas ar Pasūtītāju, Izpildītājs ne vēlāk kā 3 (trīs) darbdienu laikā iesniedz Projektu būvvaldē, izmantojot Būvniecības informācijas sistēmu, akcepta saņemšanai.
2.9. Pēc Projekta akcepta saņemšanas, Izpildītājs Projektēšanas uzdevuma 4.1.3.apakšpunktā noteiktajā termiņā iesniedz Pasūtītājam akceptētu Projektu un Darba nodošanas – pieņemšanas aktu.
2.10. Ja Pasūtītājs Darbu izpildes laikā konstatē, ka Darbi nenotiek atbilstoši Līgumam, Piedāvājumam, Projektēšanas uzdevumam vai Tehniskajam piedāvājumam (Kalendārajam grafikam), Izpildītājam 3 (trīs) darbdienu laikā no Pasūtītāja pretenzijas saņemšanas dienas, rakstveidā ir jāiesniedz Pasūtītājam argumentēti un pamatoti paskaidrojumi par Pasūtītāja iebildumiem.
2.11. Pasūtītājam ir tiesības Izpildītājam iesniegt pretenzijas arī pēc Darbu nodošanas – pieņemšanas akta abpusējas parakstīšanas dienas, ja Projekta dokumentācijā atklājas kļūdas, kuras Pasūtītājs varēja konstatēt tikai sagatavojoties būvniecībai  (t.sk. iepirkuma izsludināšanas procesā un pēc tā) un to izpildes gaitā. Būvniecības laikā konstatētās Projekta kļūdas Izpildītājs labo par saviem līdzekļiem vai sniedz citu risinājumu 5 (piecu) darbadienu laikā no Pasūtītāja pretenzijas saņemšanas dienas.
2.12. Izpildītājam pēc Pasūtītāja rakstiska pieprasījuma saņemšanas ir pienākums 3 (trīs) darbdienu laikā sniegt rakstisku atbildi (paskaidrojumus) uz Pasūtītāja jautājumiem, kas attiecas uz izstrādāto Projektu arī pēc Darbu nodošanas – pieņemšanas akta abpusējas parakstīšanas dienas.

3. LĪGUMA SUMMA UN NORĒĶINU KĀRTĪBA
3.1. [bookmark: _Ref409445712]Par Līguma noteikumiem atbilstošu Darbu izpildi Pasūtītājs maksā Izpildītājam Līguma summu EUR 42 942,90 (četrdesmit divi tūkstoši deviņi simti četrdesmit divi euro un 90 centi), kas sastāv no līgumcenas EUR 35 490,00 (trīsdesmit pieci tūkstoši četri simti deviņdesmit euro un 00 centi) un PVN 21% summas EUR 7 452,90 (septiņi tūkstoši četri simti piecdesmit divi euro un 90 centi)  (turpmāk – PVN) (turpmāk – Līguma summa) šādā kārtībā:
3.1.1. [bookmark: _Hlk178168349]Avansa maksājums 20%  (divdesmit procenti) no Līguma 3.1.apakšpunktā norādītās Līguma summas, tiks veikts ne vēlāk kā 20 (divdesmit) darbdienu laikā no rēķina un avansa atmaksas bankas vai apdrošināšanas sabiedrības galvojuma (Līguma 4.pielikums) saņemšanas un apstiprināšanas;
3.1.2. 50% (piecdesmit procenti) apmērā no Līguma 3.1.apakšpunktā norādītās Līguma summas tiks veikts 10 (desmit) darbadienu laikā pēc pilnas Projekta dokumentācijas iesniegšanas apstiprināšanai būvvaldē un attiecīga Izpildītāja rēķina saņemšanas. Samaksas termiņu sāk skaitīt no pēdējā dokumenta iesniegšanas dienas;
3.1.3. Pasūtītājs gala maksājumu veic, pārskaitot uz Līgumā norādīto Izpildītāja norēķinu kontu bankā 10 (desmit) darbadienu laikā pēc Darbu nodošanas – pieņemšanas akta abpusējas parakstīšanas un Izpildītāja rēķina saņemšanas dienas.
3.2. Līguma summa ietver visus maksājumus, Izpildītāja atlīdzību par Projekta izstrādāšanu, nepilnību un neatbilstību novēršanu, ar neparedzēto projektēšanas darbu, kurus Izpildītājam vajadzēja paredzēt, saistītās izmaksas, nodokļus, nodevas un citas izmaksas. Ja kāda no Projekta izmaksām Līgumā nav minēta, bet tāda rodas Projekta izstrādāšanas gaitā, tās apmaksu veic Izpildītājs. Noslēdzot Līgumu, Izpildītājs ir pārliecinājies par Līguma summas pietiekamību Darbu izpildei.
3.3. Par Darbu apmaksas dienu uzskatāma diena, kad Pasūtītājs ir veicis pārskaitījumu uz Līgumā norādīto Izpildītāja norēķinu kontu bankā, ko apliecina attiecīgais maksājuma uzdevums.
3.4. Ja Pasūtītājs, saskaņā ar Līgumā noteikto kārtību, ievieš papildinājumus un/vai labojumus Projektēšanas uzdevumā, izmainot Darbu izpildes apjomu, kā rezultātā tiek ietekmēta Līguma summa, Līdzēji, ievērojot Līguma un Publisko iepirkumu likuma noteikumus, noslēdz attiecīgu vienošanos par grozījumiem Līgumā.
3.5. Līdzēji vienojas, ka rēķinu Izpildītājs sagatavos kā strukturētu elektronisku rēķinu (turpmāk - e-rēķins), kas būs derīgs bez paraksta un e-rēķinu nosūtīs uz Pasūtītāja oficiālo elektronisko adresi. Līdzēji apņemas nekavējoties, bet ne vēlāk kā 5 (piecu) darbadienu laikā, informēt otru Līdzēju par kļūdu, nosūtot vai saņemot e-rēķinu.
4. PUŠU TIESĪBAS UN PIENĀKUMI
4.1. Izpildītājs apņemas:
4.1.1. Izpildīt Darbu saskaņā ar Latvijas Republikas normatīvajiem aktiem, Līguma un tā pielikumu noteikumiem;
4.1.2. iesniegt Pasūtītājam būvkomersanta un būvspeciālista, kurš veiks būvprojekta vadītāja pienākumus, profesionālās civiltiesiskās atbildības apdrošināšanas līgumu par visu projektēšanas laiku, 3 (trīs) darbdienu laikā no Līguma parakstīšanas dienas, kā arī:
4.1.2.1.  noslēgt apdrošināšanas līgumu, atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”; 
4.1.2.2.  nodrošināt, ka apdrošināšanas līgums ir spēkā Darba ietvaros veiktās projektēšanas un būvdarbu izpildes laikā realizējot autoruzraudzību; 
4.1.2.3. Ja Līguma parakstīšanas brīdī Izpildītājam ir spēkā esošs apdrošināšanas līgums, kas atbilst Līguma 4.1.2. apakšpunkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu. 
4.1.3. ievērot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo tiesību  normu un Līguma pārkāpuma vai neievērošanas rezultātā, tai skaitā savas darbības vai savu darbinieku, pieaicināto personu darbības vai bezdarbības (t.sk. rupjas neuzmanības vai nolaidības) rezultātā;
4.1.4. rakstveidā informēt Pasūtītāju par apstākļiem, kas traucē Līgumā atrunāto saistību izpildi noteiktajā termiņā vai kvalitātē, 3 (trīs) darba dienu laikā no attiecīgo apstākļu iestāšanās;
4.1.5. sniegt Pasūtītājam paskaidrojumus par Darbu izpildes gaitu, 3 (trīs) darba dienu laikā no Pasūtītāja pieprasījuma saņemšanas dienas;
4.1.6. izskatīt Pasūtītāja rakstiskās pretenzijas un 5 (piecu) darba dienu laikā no to saņemšanas dienas, bez Līguma izpildes beigu termiņa pagarinājuma un par saviem līdzekļiem novērst pretenzijās norādītos defektus vai nepilnības, ja Pasūtītājam Darbu izpildes laikā rodas pretenzijas par Darbu izpildes kvalitāti vai citiem no Līguma izrietošiem jautājumiem;
4.1.7. nodot Darbu saskaņā ar Līguma noteikumiem;
4.1.8. neizpaust trešajām personām, Līguma darbības laikā un arī pēc tā izbeigšanās, Līguma izpildes laikā iegūto informāciju bez Pasūtītāja rakstiskas atļaujas saņemšanas, izņemot Latvijas Republikas normatīvajos aktos noteiktajos gadījumos;
4.1.9. nodrošināt, ka Projekts pēc Darba nodošanas – pieņemšanas akta abpusējas parakstīšanas ir Pasūtītāja īpašums, tai skaitā, visas mantiskās tiesības pieder Pasūtītājam;
4.1.10. realizēt papildinājumus un/vai labojumus Projektā pēc Pasūtītāja pieprasījuma saņemšanas, ja Pasūtītājs, saskaņā ar Līguma noteikumiem, veic papildinājumus un/vai labojumus Projektēšanas uzdevumā (Līguma 1.pielikums);
4.1.11. Līguma darbības laikā un arī pēc tā izbeigšanās Izpildītājam ir pienākums ievērot konfidencialitāti attiecībā uz Pasūtītāja iesniegto informāciju un dokumentāciju:
4.1.11.1.  Izpildītājs šo informāciju un dokumentāciju ir tiesīgs izmantot tikai Līgumā noteiktā darba izdevuma izpildei;
4.1.11.2.  Izpildītājs apņemas šo informāciju un dokumentāciju neizpaust trešajām personām kuras nav saistītas ar Līguma izpildi bez Pasūtītāja rakstiskas atļaujas saņemšanas, izņemot Latvijas Republikas normatīvajos aktos noteiktajos gadījumos; 
4.1.11.3.  konfidencialitātes noteikumu neievērošana ir rupjš Līguma pārkāpums, kas cietušajai pusei dod tiesības prasīt no vainīgās puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt šo Līgumu;
4.1.11.4.  uz Līguma 4.1.11. apakšpunkta noteikumiem nav laika ierobežojuma un uz to neattiecas Līguma darbības termiņš.
4.2. [bookmark: _Ref409445530] Atbildīgais Izpildītāja būvprojekta vadītājs Darba izpildē: 
4.3.  Izpildītājs nodrošina, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.4.  Izpildītājs ir tiesīgs:
4.4.1. pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbiem vai to izpildes vietu, un kas ir Pasūtītāja pārziņā;
4.4.2. saņemt samaksu par, atbilstoši Līgumam un Latvijas Republikas normatīvajiem aktiem, izpildītiem Darbiem.
4.5.  Pasūtītājs apņemas:
4.5.1. sniegt Izpildītājam Pasūtītājam pieejamo informāciju un dokumentus, kas nepieciešami Darbu veikšanai un Līguma izpildei;
4.5.2. savlaicīgi veikt Līgumā noteiktos maksājumus;
4.5.3.  informēt Izpildītāju par konstatētajām nepilnībām Projektā, Līgumā noteiktajā termiņā.
4.6.  Pasūtītājs ir tiesīgs:
4.6.1.  jebkurā laikā pārbaudīt Izpildītāja veikto Darbu un izteikt norādījumus Darbu izpildes gaitā;
4.6.2.  ieviest papildinājumus un/vai labojumus Projektēšanas uzdevumā, papildinājumus un/vai labojumus noformulējot rakstveidā, un, ja nepieciešams, vienoties ar Izpildītāju par to izpildes termiņiem.
4.7.  Pasūtītāja kontaktpersona Darbu izpildes gaitā radušos jautājumu risināšanai Olaines novada pašvaldības ceļu inženieris 
4.8.  Pasūtītāja kontaktpersona nav tiesīga Pasūtītāja vārdā pieņemt lēmumus, izdarīt grozījumus Līgumā, slēgt vienošanās, izbeigt Līgumu. Pasūtītāja kontaktpersona ir tiesīga veikt Darbu izpildes un Līgumā noteikto saistību izpildes uzraudzību un kontroli, koordinēt un risināt organizatoriskus jautājumus.
4.9.  Līdzējiem, abpusēji rakstiski vienojoties, ir tiesības veikt Darbu izpildē iesaistīto būvspeciālistu nomaiņu, ņemot vērā, ka būvspeciālistu kvalifikācija ir atbilstoša. Izpildītāja pienākums, būvspeciālistu maiņas gadījumā, ir iesniegt Pasūtītājam būvspeciālistu atbilstību apliecinošus dokumentus. Būvspeciālistu kvalifikācijas atbilstību izvērtē Pasūtītājs.
4.10. Apakšuzņēmēja (ja tāds tiek piesaistīts) nomaiņa ir atļauta tikai ar Pasūtītāja rakstisku piekrišanu, Izpildītājam nodrošinot līdzvērtīgas kvalifikācijas personālu. Par piesaistāmo apakšuzņēmēju jāiesniedz visa informācija, kāda iesniegta Iepirkuma Piedāvājumā, saskaņā ar Iepirkuma Tehniskajā specifikācijā minētajām prasībām.
5. GARANTIJAS UN ATBILDĪBA
5.1. [bookmark: _Ref409445650] Izpildītājs, parakstot Līgumu:
5.1.1.  piekrīt Līguma noteikumiem un garantē Darbu kvalitatīvu, pilnīgu un savlaicīgu izpildi;
5.1.2. [bookmark: _Ref409445664] garantē, ka tam ir un būs visas nepieciešamās speciālās atļaujas, licences un/vai sertifikāti Līgumā atrunāto Darbu veikšanai visā tā izpildes periodā, un, ja tādi paredzēti materiālu specifikācijas noteikumos, arī garantijas termiņā.
5.2.  Dodot Līguma 5.1. apakšpunktā noteiktās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus Projektā, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi, vai netiek izpildītas vispār.
5.3.  Līgumā atrunāto termiņu kavējumu gadījumā, Izpildītājs maksā Pasūtītājam līgumsodu 0,2% (nulle komats divi procenti) apmērā no Līguma summas par katru kavējuma dienu, bet ne vairāk kā 10% no Līguma summas. 
5.4. [bookmark: _Ref409446311] Ja Izpildītājs neiesniedz Pasūtītājam Līguma 4.1.2. apakšpunktā noteikto apdrošināšanas polisi 3 (trīs) darbdienu laikā no Līguma parakstīšanas dienas, Izpildītājs maksā Pasūtītājam soda naudu EUR 300,00  (trīs simti euro) apmērā.
5.5.  Izpildītājs apņemas rakstveidā brīdināt Pasūtītāju par apstākļiem, kuri varētu kavēt Darbu izpildi, par kuriem neaprēķina līgumsodu, bet ar Līdzēju abpusēji parakstītu vienošanos pagarina Līguma termiņu, ja:
5.5.1.  nav noteiktajā laikā nav iespējams saņemt Projekta izstrādei nepieciešamos datus (ja tādi tika pieprasīti) no atbildīgajām valsts un pašvaldības institūcijām;
5.5.2.  ir konstatēti citi iepriekš neparedzami objektīvi apstākļi, saskaņā ar Līguma 9.punktu, kurus Izpildītājs nevarēja paredzēt un kuri nav radušies Izpildītāja darbības/bezdarbības rezultātā.
5.6.  Ja Pasūtītājs bez pamatota iemesla kavē Līgumā noteikto maksājumu termiņu, Pasūtītājam var tikt piemērots līgumsods 0,2% (nulle komats divi procenti) apmērā no kavētās maksājuma summas, bet ne vairāk kā 10% (desmit procenti) no tās. 
5.7.  Par Projektēšanas uzdevuma 4.punktā noteikto starpziņojumu iesniegšanas termiņu kavējumu,, Izpildītājs maksā Pasūtītājam līgumsodu 0,2% (nulle komats divi procenti) apmērā no Līguma summas par katru nokavēto dienu, bet ne vairāk kā 10% (desmit procenti) no tās. 
5.8.  Izpildītājs atbild par Līguma ietvaros izpildīto Darbu atbilstību Latvijas Republikas būvnormatīvu un citu normatīvo aktu prasībām. Izpildītājs ir atbildīgs par visiem Pasūtītājam nodarītajiem zaudējumiem, kas rodas vai var rasties Projekta dēļ vai kādas no tā daļas neatbilstības Latvijas Republikas būvnormatīvu vai citu normatīvo aktu prasībām. Tādā gadījumā zaudējumus sedz Izpildītājs par saviem līdzekļiem.
5.9.  Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
5.10. Līgumā noteikto līgumsodu apmaksa tiek veikta 10 (desmit) dienu laikā pēc attiecīgā Līdzēja rēķina par līgumsoda samaksu saņemšanas. Pasūtītājam ir tiesības ieturēt Izpildītājam piemērotos līgumsodus no Izpildītājam veicamajiem maksājumiem.
5.11. [bookmark: _Hlk108017749]Līgumsoda samaksa neatbrīvo Līdzējus no Līguma izpildes un zaudējumu atlīdzināšanas pienākuma.

6. LĪGUMA GROZĪŠANAS UN APTURĒŠANAS KĀRTĪBA
6.1.  Līguma noteikumi var tikt grozīti, Līdzējiem vienojoties, ievērojot Publisko iepirkumu likuma 61.panta noteikumus.
6.2.  Līguma izpildes termiņš var tikt grozīts un pagarināts:
6.2.1. ja Pasūtītāja iesniegtajos dokumentos ir konstatētas kļūdas, kuru novēršana ir saistīta ar Projekta izstrādes apturēšanu;
6.2.2. ja Pasūtītāja saistību savlaicīgas neizpildes dēļ ir tikusi apgrūtināta Izpildītāja saistību izpilde, ar nosacījumu, ka Izpildītājs ir nekavējoties, bet ne vēlāk kā (3 (trīs) darbdienu laikā no brīža, kad iestājies Pasūtītāja nokavējums) rakstiski informējis Pasūtītāju par saistību neizpildi un tās ietekmi uz Līguma izpildes termiņiem. Ja Izpildītājs neievēro šajā punktā noteikto kārtību, Izpildītājs zaudē tiesības izvirzīt pretenzijas Pasūtītājam par Darbu izpildes kavējumu Pasūtītāja saistību savlaicīgas neizpildes dēļ;
6.2.3. ja Projekta izstrādes gaitā, kompetentās iestādes izdod normatīvo aktu, kura noteikumi padara par neiespējamu izpildīt Darbu Līgumā noteiktā termiņā, ar nosacījumu, ka Izpildītājs ir nekavējoties, bet ne vēlāk kā 3 (trīs) darba dienu laikā no attiecīgo apstākļu iestāšanās brīža par to rakstiski paziņojis Pasūtītājam;
6.2.4. ja iestājušies Līguma 9. punktā noteiktie nepārvaramas varas ārkārtējās situācijas apstākļi, kuri atrodas ārpus Izpildītāja kontroles un padara par neiespējamu izpildīt Darbu Līgumā noteiktā termiņā;
6.2.5. ja inženierkomunikāciju turētājs/īpašnieks Darbu izpildes laikā ir veicis izmaiņas komunikāciju izbūvē vai uzstāda jaunas tehniskās prasības, kas attiecas uz inženierkomunikācijām;
6.2.6. ja projektēšanas vai tehnisko noteikumu izdevējs novēloti - ilgāk par 1 (vienu) mēnesi nekā noteikts atbilstošos likumdošanas aktos - izdot pieprasītos dokumentus vai saskaņojumus;
6.2.7. ja pēc Pasūtītāja ierosinājuma tiek veiktas izmaiņas izpildāmajos Darbos vai to apjomos;
6.2.8. ja pēc Pasūtītāja kontaktpersonas vai Pasūtītāja rakstiska pieprasījuma Darbi vai to daļa ir tikuši pārtraukti, bet kam par iemeslu nav Izpildītāja darbība vai bezdarbība.
6.3.  Pasūtītājam ir tiesības vienpusēji apturēt Līguma darbību, par to rakstiski paziņojot Izpildītājam:
6.3.1. ja Izpildītājs neiesniedz Pasūtītājam Līguma 4.1.2.apakšpunktā noteikto apdrošināšanas polisi 3 (trīs) darbdienu laikā no Līguma spēkā stāšanās dienas, Pasūtītājam ir tiesības vienpusēji apturēt Līguma darbību, sākot ar nākamo darbdienu no šajā punktā noteiktā termiņa beigām;
6.3.2. uz laiku līdz sešiem mēnešiem vai ilgāku laiku, brīdinot par to Izpildītāju 1 (vienu) mēnesi iepriekš, ja Līguma darbības pārtraukšanas nepieciešamību būs radusies Pasūtītāja nepietiekamo finanšu līdzekļu dēļ.

7. LĪGUMA IZBEIGŠANAS KĀRTĪBA 
7.1. [bookmark: _Hlk108177776] Līdzējiem ir tiesības vienoties par Līguma izbeigšanu, par to noslēdzot attiecīgu rakstisku vienošanos.
7.2.  Pasūtītājam ir tiesības vienpusēji izbeigt Līgumu Līguma 7.3., un 7.4. apakšpunktā noteiktajos gadījumos.
7.3.  Pasūtītājam ir tiesības vienpusēji izbeigt Līgumu, ja Izpildītājs pēc Pasūtītāja pretenzijas saņemšanas nav novērsis izdarīto pārkāpumu ikvienā no šādiem gadījumiem: 
7.3.1. Izpildītājs Līgumā noteiktajā termiņā nav uzsācis un vispār neveic Darbu bez attaisnojoša iemesla;
7.3.2. Izpildītājs bez attaisnojoša iemesla neievēro un kavē Līgumā, Projektēšanas uzdevumā, Piedāvājumā un Tehniskajā piedāvājumā (Kalendārajā grafikā) noteiktos Darbu izpildes termiņus, tai skaitā pa posmiem, kā rezultātā ir pamats uzskatīt, ka Darbs netiks pabeigts un nodots Pasūtītājam Līgumā noteiktajā termiņā;
7.3.3. Izpildītājs neievēro un pārkāpj Līgumā, Projektēšanas uzdevumā, Piedāvājumā un Latvijas Republikas normatīvajos aktos noteiktās prasības Darbu izpildei, tai skaitā pa posmiem;
7.3.4. Izpildītājs noslēdzis līgumu ar apakšuzņēmēju par visu Darbu izpildi vai nodevis savu saistību izpildi trešajām personām bez Pasūtītāja rakstiskas piekrišanas;
7.3.5. Izpildītājs pieļauj, ka Darbs tiek veikts bez Izpildītāja un/vai Darbu izpildē iesaistīto būvspeciālistu spēkā esošiem sertifikātiem, kas atbilstoši Latvijas Republikas normatīvajiem aktiem ir nepieciešami Darba veikšanai. 
7.4.  Pasūtītājam ir tiesības nekavējoties vienpusēji izbeigt Līgumu, par to rakstiski paziņojot Izpildītājam, ikvienā no šādiem gadījumiem: 
7.4.1. ir pieņemts lēmums par Izpildītāja saimnieciskās darbības izbeigšanu, likvidāciju vai ir pasludināts Izpildītāja maksātnespējas process;
7.4.2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.5.  Pasūtītājs, rakstiskā veidā iesniedz Izpildītājam pretenziju par saistību neizpildi un brīdina par Līguma vienpusēju izbeigšanu, ja Izpildītājs 10 (desmit) darbadienu laikā pēc pretenzijas saņemšanas dienas nenovērsīs pretenzijā norādītās neizpildītās saistības.
7.6.  Ja Izpildītājs nenovērš Pasūtītāja pretenzijā norādītās neizpildītās saistības Līguma 7.5.apakšpunktā noteiktajā termiņā, tad Līgums tiek uzskatīts par izbeigtu nākamajā darbadienā pēc Līguma 7.5.apakšpunktā noteiktā termiņa. 
7.7.  Izpildītājs, ne vēlāk kā 3 (trīs) darba dienu laikā pēc Līguma izbeigšanas, sagatavo un iesniedz Pasūtītājam Aktu par faktiski izpildītiem Darbiem, kuram pievieno faktiski izpildīto Darbu dokumentāciju.
7.8.  Līguma 7.7.apakšpunktā noteikto dokumentāciju Pasūtītājs izskata 3 (trīs) darbdienu laikā un, ja Pasūtītājam:
7.8.1. nav iebildumu par saņemto dokumentāciju un izpildītie Darbi ir turpmāk izmantojami, Pasūtītājs paraksta Aktu par faktiski izpildītajiem Darbiem.
7.8.2. ir iebildumi par saņemto dokumentāciju un/vai Pasūtītājs nepiekrīt tajā norādītājam, Pasūtītājs rakstiski iesniedz Izpildītājam iebildumus. Izpildītājam ir pienākums ne vēlāk kā 3 (trīs) darbadienu laikā novērst trūkumus un atkārtoti iesniegt Pasūtītājam Līguma 7.7. apakšpunktā noteikto dokumentāciju, kuras atkārtotai izskatīšanai tiek piemērota Līguma 7.8. apakšpunktā noteiktā kārtība. 
7.9.  Pasūtītājs pieņem Darbus un samaksā Izpildītājam par Darbiem tikai tādā apjomā, kādā Darbi ir veikti atbilstoši Latvijas Republikas normatīvo aktu, Līguma, Projektēšanas uzdevuma prasībām un ir turpmāk izmantojami. Pasūtītājam nav pienākums pieņemt un veikt Izpildītājam samaksu par Darbiem, kas nav izpildīti atbilstoši Latvijas Republikas normatīvo aktu, Līguma, Projektēšanas uzdevuma prasībām un nav turpmāk izmantojami. 
7.10. Ja Izpildītājs bez brīdinājuma un/vai attaisnojoša pamatojuma neiesniedz Pasūtītājam Līguma 7.7. apakšpunktā minēto dokumentāciju, tad Pasūtītājs ir tiesīgs noteikt un uzskaitīt izpildītos Darbus vienpusēji. Šādā gadījumā Pasūtītājs 3 (trīs) darbadienu laikā ir tiesīgs vienpusēji sastādīt Līguma 7.7. apakšpunktā noteikto dokumentāciju, kas ir pilnībā saistoša Izpildītājam. 
7.11. Ja Līgums tiek izbeigts Līguma 7.3. apakšpunktā noteiktajos gadījumos, tad Pasūtītājam ir tiesības saņemt un Izpildītājam ir pienākums samaksāt Pasūtītājam līgumsodu par Līgumā noteikto saistību pārkāpumu 20% (divdesmit procentu) apmērā no Līguma summas. Pasūtītājam ir tiesības piemēroto līgumsodu ieturēt no naudas summām, kas Izpildītājam pienākas par Izpildītāja faktiski izpildīto Darbu, ko Pasūtītājs ir pieņēmis Līgumā noteiktajā kārtībā. Līgumsoda samaksa neatbrīvo Izpildītāju zaudējumu atlīdzināšanas pienākuma.
7.12. Līguma izbeigšana neatbrīvo Līdzējus no tādu saistību izpildes, kuru izpildes pienākums saglabājās arī pēc Līguma izbeigšanas.

8. AUTORTIESĪBU REGULĒJUMS
8.1.  Līdzēji vienojas, ka visi dokumenti, ko Līguma ietvaros izstrādās Izpildītājs pēc Pasūtītāja pieprasījuma vai Darbu un Pasūtītāja doto uzdevumu robežās, ja šādos dokumentos ietvertā informācija ir attiecināma tikai uz Darbu ietvaros sasniedzamo rezultātu un Projektu (turpmāk – Autortiesību objekti), tiks uzskatīta par Pasūtītāja īpašumu, un uz to tiks attiecināti šādi autortiesību tiesiskie regulējumi:
8.1.1. [bookmark: _Ref409447236]Izpildītājs ar Līgumu nodod Pasūtītājam visas Izpildītāja kā autortiesību subjekta mantiskās tiesības, tai skaitā, bet ne tikai, tiesības uz Projekta fiksāciju, izmantošanu, publiskošanu, izplatīšanu, reproducēšanu, tulkošanu, pārveidošanu, Autortiesību objektu izmantošanas tiesību nodošanu, kā arī kompensācijas un zaudējumu atlīdzības saņemšanu Projekta autortiesību pārkāpuma gadījumā u.c.;
8.1.2. Pasūtītājam ir tiesības izmantot Autortiesību objektus jebkurā veidā Olaines novada administratīvajā teritorijā.
8.2.  Līguma summa ietver pilnīgu atlīdzību par Autortiesību objektu izstrādāšanu, Līguma 8.1.1. apakšpunktā norādīto tiesību nodošanu Pasūtītājam un Autortiesību objektu izmantošanu atbilstoši Pasūtītājam nodoto tiesību apjomam.
8.3.  Pasūtītājs nav tiesīgs deleģēt tiesības, izmantot Līguma ietvaros radītos ar autortiesībām aizsargātos objektus, trešajām personām ārpus Olaines novada administratīvās teritorijas bez saskaņošanas ar Izpildītāju.

9. NEPĀRVARAMA VARA
9.1.  Līdzēji tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. 
9.2.  Pie nepārvaramas varas vai ārkārtēja rakstura apstākļiem pieskaitāmi stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
9.3.  Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā no apstākļu iestāšanās, par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā noteikto saistību izpilde, un, pēc pieprasījuma šādam ziņojumam ir jāpievieno kompetentas institūcijas izziņa, kas satur ārkārtējo apstākļu darbības apstiprinājumu un to raksturojumu.
9.4.  Nesavlaicīga paziņojuma gadījumā Līdzējs netiek atbrīvots no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
9.5.  Nepārvaramas varas vai ārkārtēju apstākļu iestāšanās gadījumā Līguma darbības termiņš tiek pagarināts atbilstoši šādu apstākļu darbības laikam vai arī Līdzējiem ir tiesības atteikties no Līguma izpildes, par to rakstveidā brīdinot otru Līdzēju vismaz 10 (desmit) kalendāra dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šī Līguma izbeigšanās rezultātā.
10. STRĪDU RISINĀŠANAS KĀRTĪBA
10.1. Visas domstarpības un strīdi, kādi radīsies starp Līdzējiem saistībā ar Līguma izpildi, tiek risināti savstarpēju pārrunu ceļā, kuras tiek protokolētas. 
10.2. Ja Līdzēji nespēj strīdu atrisināt savstarpēju pārrunu rezultātā, tas tiek risināts Latvijas Republikas tiesā normatīvajos aktos noteiktajā kārtībā.

11. APAKŠUZŅĒMĒJI UN PERSONĀLS
11.1. Izpildītājs, parakstot Līgumu, iesniedz Pasūtītājam Darbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā 	Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā vai pakalpojumu sniegšanā.
11.2. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste notiek atbilstoši Publisko iepirkumu likuma 62.panta regulējumam.
11.3. Pasūtītājs nepiekrīt iepirkuma piedāvājumā norādītā personāla (speciālista) un apakšuzņēmēja nomaiņai, ja pastāv kāds no šādiem nosacījumiem:
11.3.1. piedāvātais personāls (speciālists) un/vai apakšuzņēmējs neatbilst iepirkuma procedūras dokumentos personāla un/vai apakšuzņēmējiem izvirzītajām prasībām;
11.3.2. tiek nomainīts Izpildītāja personāls, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis vai apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
11.3.3. piedāvātais apakšuzņēmējs, kura veicamo Darbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
11.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.5. Izpildītājs drīkst veikt apakšuzņēmēju nomaiņu, uz ko neattiecas Līguma 11.3. apakšpunkta noteikumi, kā arī apakšuzņēmēju vēlāku iesaistīšanu Līguma izpildē, ja Izpildītājs par to rakstveidā paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas 11.3.3. apakšpunkta nosacījumi, ko pārbauda Pasūtītājs. Pārbaudot jaunā apakšuzņēmēja atbilstību, Pasūtītājs pārbaudi veic tajā datumā, kad lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
11.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 11.3.apakšpunkta noteikumiem.

12. DATU AIZSARDZĪBA
12.1. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.2. Līdzēji var apstrādāt fizisko personu datus tikai tad, ja ir atbilstošs tiesiskais pamats. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis.
12.3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti.
12.4. Ja saskaņā ar normatīvajiem aktiem Līdzējiem var rasties pienākums nodot tālāk trešajām personām no otra Līdzēja iegūtos fiziskās personas datus, tas pirms šādu datu nodošanas informē par to otru Līdzēju, ja vien tiesību normatīvie akti to neparedz vai neaizliedz.
12.5. Līdzēji apņemas pēc otra Līdzēja vai datu subjekta pieprasījuma, ja tas iespējams, iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
13. NOSLĒGUMA NOTEIKUMI
13.1. Līguma nodaļu virsraksti nevar tikt izmantoti Līguma noteikumu interpretācijai.
13.2. Līgums stājas spēkā ar tā abpusēju parakstīšanu un ir spēkā līdz Pušu saistību pilnīgai izpildei.
13.3. Visai oficiālajai Līdzēju korespondencei, ko Līdzēji sūta viens otram saskaņā ar Līgumu, ir jābūt rakstiskai un ir jābūt nodotai personīgi vai nosūtītai uz Līguma 14.punktā norādītajām adresēm. 
13.4. Kontaktpersonu vai rekvizītu maiņas gadījumā Līdzēji apņemas rakstiski par to paziņot otram Līdzējam 2 (divu) darbdienu laikā no izmaiņu iestāšanās dienas.
13.5. Līgums ir saistošs Līdzēju saistību pārņēmējiem.
13.6. Līgums sastādīts un parakstīts elektroniska dokumenta veidā, ko katrs Līdzējs glabā savā lietvedībā elektroniskā dokumenta formā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
13.7. Līgumam ir šādi pielikumi, kas ir Līguma neatņemama sastāvdaļa:
13.7.1. .

14. LĪDZĒJU REKVIZĪTI UN PARAKSTI

	Olaines novada pašvaldība
Reģ. Nr. 90000024332

	SIA „ Ceļu komforts Rīga”
Reģ. Nr. 44103112147

Valdes priekšsēdētājs

(personiskais paraksts*)   V. Akentjevs 

